లక్నో: వివాదాస్పద ఉత్తరప్రదేశ్ మంత్రి గాయత్రి ప్రజాపతి మంగళవారం నుంచి అజ్ఞాతంలోకి వెళ్లిపోయారు. ఓ అత్యాచారం కేసులో ఆయనపై చర్యలు తీసుకోవాలంటూ సుప్రీకోర్టునుంచి మార్గదర్శకాలు రావడంతో.. పోలీసులు ఆయనను అదుపులోకి తీసుకునేందుకు సిద్ధమయ్యారు. ఈ నేపథ్యంలోనే ఆయన పోలీసులకు చిక్కకుండా అజ్ఞాతంలోకి వెళ్లిపోయినట్టు కనిపిస్తోంది. ప్రజాపతితో పాటు మరికొందరిని గతంలో మంత్రి పదవి నుంచి తొలగించినప్పటికీ... సీఎం అఖిలేశ్ మళ్లీ ఆయనను కేబినెట్లోకి అనుమతించారు. ములాయం సింగ్ యాదవ్కు అత్యంత సన్నిహితుడిగా పేరుండడం వల్లే ప్రజాపతిని మళ్లీ కేబినెట్లోకి తీసుకున్నారని చెబుతున్నారు. అయితే ఎన్నికల ప్రచారం సందర్భంగా ఎక్కడా ఆయన స్టేజిపై లేకుండా ముఖ్యమంత్రి జాగ్రత్తలు తీసుకున్నారు. యూపీలో ఇంకా రెండు దశల అసెంబ్లీ ఎన్నికలు మిగిలి ఉండడంతో... ప్రజాపతి వ్యవహారం సీఎంకు తలనొప్పిగా మారనుంది. మంత్రివర్గ ప్రక్షాళనపై ప్రత్యర్థ పార్టీలనుంచి ఇప్పటికే ప్రశ్నలు ఎదురవుతున్నాయి. సమాజ్వాదీ పార్టీ హయాంలో శాంతిభద్రతలు క్షీణించాయని చెబుతూ ప్రధాని మోదీ ఇటీవల తీవ్రస్థాయిలో విమర్శలు సంధించారు. ‘‘యూపీలో ప్రతిరోజు ఉదయం గాయిత్రీ ప్రజాపతి మంత్రం ఆలపించే పార్టీ ఒకటి ఉంది’’ అంటూ తనదైన శైలిలో ప్రధాని వ్యంగ్యాస్త్రం విసిరారు.
lakno: vivaadaaspada uttarapradesh mantri gayatri prajaapati mangalavaaram nunchi agnaatamloki vellipoyaaru. oo atyaachaaram kesulo aayanapai charyalu teesukovaalantuu supreekortununchi maargadarsakaalu raavadamtho.. poliisulu aayananu adupuloki teesukunenduku siddhamayyaaru. ee nepathyamlone aayana polisulaku chikkakunda agnaatamloki vellipoyinattu kanipistondi. prajaapatitoe paatu marikondarini gatamlo mantri padavi nunchi tolaginchinappatiki... cm akhilesh malli aayananu kebinetloki anumatinchaaru. mulayam sing yaadavku atyanta sannihitudigaa perundadam valle prajaapatini malli kebinetloki teesukunnaarani chebutunnaru. ayithe ennikala prachaaram sandarbhamgaa ekkada aayana stagepai lekunda mukhyamantri jaagrattalu teesukunnaru. upilo inka rendu dasala assembley ennikalu migili undadamtho... prajaapati vyavahaaram cmcu talanoppigaa maaranundi. mantrivarga prakshaalanapai pratyartha paarteelanunchi ippatike prasnalu eduravutunnaayi. samajwadi party hayamlo saantibhadratalu ksheeninchaayani chebutuu pradhaani modii iteevala teevrasthaayilo vimarsalu sandhinchaaru. ‘‘upilo pratiroju udayam gaayitree prajaapati mantram aalapinche party okati undi’’ antuu tanadaina saililo pradhaani vyangyaastram visiraaru.